Diari Oficial de la Generalitat Valenciana


Sumari del DOGV 9836, del 25-04-2024 (2024/3571)

RESOLUCIÓ de 22 d'abril de 2024, de la Conselleria d'Innovació, Indústria, Comerç i Turisme, per la qual s'efectua la convocatòria d'ajudes a l'impuls a la internacionalització de pimes exportadores de la Comunitat Valenciana per a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9836

Data del DOGV
:   25-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3571


Data del document
:   22-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

RESOLUCIÓ de 22 d'abril de 2024, de la Conselleria d'Innovació, Indústria, Comerç i Turisme, per la qual s'efectua la convocatòria d'ajudes a l'impuls a la internacionalització de pimes exportadores de la Comunitat Valenciana per a l'exercici 2024. [2024/3571]  
La Llei 38/2003, de 17 de novembre, general de subvencions, establix en l'article 23 que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
Aquesta convocatòria es regix pel que s'establix en l'Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, que establix les bases reguladores per a la concessió d'ajudes en matèria d'internacionalització, de conformitat amb la normativa vigent que s'hi exposa d'acord amb l'article 3 de la Llei 40/2015, d'1 d'octubre, de règim jurídic del sector públic.  
La Llei 9/2003, de 2 d'abril, de la Generalitat, per a la igualtat entre dones i hòmens regula el principi d'igualtat de dones i hòmens a la Comunitat Valenciana.  
El panorama geopolític internacional en el qual ens trobem, amb diferents focus de conflicte en el món (guerra d'Ucraïna, crisi de l'Orient Mitjà, tensions entre els EUA i la Xina), introduïx una gran incertesa en el mercat, a més de pressions inflacionistes i una gran volatilitat a curt termini.  
Aquesta convocatòria s'ha adaptat, per a donar suport en aquest context, a les empreses valencianes a fi de continuar promovent el seu creixement i internacionalització i evitar que perden posicionament en els mercats exteriors.  
La Llei 8/2023, de 27 de desembre, de pressupostos de la Generalitat per a l'exercici 2024, inclou dins de l'annex de transferències i subvencions la línia de subvenció S0459 denominada «Impuls a la internacionalització de pimes exportadores de la Comunitat Valenciana», amb una dotació màxima de 93.052.943 euros.  
Per mitjà de la present resolució es convoquen, per a l'exercici 2024, les ajudes en matèria d'internacionalització de conformitat amb l'article 5.2 de l'Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes en matèria d'internacionalització.  
La present convocatòria queda sotmesa, en el que pertoque a la Llei 38/2003, de 17 de novembre, general de subvencions, al Reial decret 887/2006, de 21 de juliol, pel qual s'aprova el seu reglament, i a la normativa autonòmica establida en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte  
L'objecte de la present resolució és convocar, per a l'exercici 2024, ajudes amb la finalitat d'impulsar la internacionalització de les pimes exportadores valencianes i la promoció dels seus productes (béns i/o serveis) en l'exterior, així com contribuir a la realització d'accions promocionals que permeten incrementar i consolidar la presència d'aquests en els mercats internacionals.  
  
Segon. Beneficiàries de les ajudes  
1. De conformitat amb el que s'establix en l'article 2 de l'Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes en matèria d'internacionalització, es beneficiaran de les ajudes les petites i mitjanes empreses (pimes), amb personalitat jurídica pròpia i domicili social i fiscal a la Comunitat Valenciana que s'especifiquen en cada apartat d'aquesta resolució.  
2. A l'efecte de les ajudes regulades en aquesta resolució s'entendrà com a pimes les empreses que tinguen els requisits següents:  
a) Que tinguen menys de 250 persones.  
b) Que el seu volum de negocis anual no excedisca els 50 milions d'euros o que el seu balanç general anual no excedisca els 43 milions d'euros.  
3. El còmput dels efectius i límits assenyalats s'efectuarà tal com disposa l'annex I del Reglament (UE) número 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187, de 26.06.2014), sobre «definició de pime».  
4. De conformitat amb el que es disposa en l'article 1 del Reglament (UE) núm. 2831/2023, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L de 15.12.2023) no podran ser beneficiàries d'ajudes les empreses a les quals es referix el resolc vinté, apartat segon, de la present convocatòria.  
  
5. En el cas d'empreses vinculades, quan les accions susceptibles de suport siguen per a productes (béns i/o serveis) amb el mateix nom comercial, només una d'aquests podrà sol·licitar les ajudes.  
No s'acceptaran operacions amb persones o entitats vinculades a l'empresa beneficiària, i s'entendran com a tals aquelles en les quals concórrega alguna de les circumstàncies assenyalades en el punt 2 de l'article 68 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.  
  
D'acord amb l'article 2.2 del Reglament (UE) núm. 2831/2023, de la Comissió, de 13 de desembre de 2023, les empreses vinculades es consideraran una única empresa a l'efecte de l'aplicació de la norma de minimis.  
6. Les empreses beneficiàries hauran de comptar amb productes (béns i/o serveis) propis.  
7. S'exclouen expressament les empreses que oferixen serveis de distribució o intermediació, excepte en el cas que formen part d'un grup empresarial i es tracte de productes propis fabricats per una de les empreses del grup i així es declare en el formulari «model de declaració de la condició de pime».  
8. No es consideraran empreses beneficiàries les corporacions, les associacions, les fundacions i els col·legis professionals.  
  
Tercer. Obligacions de la persona beneficiària  
Són obligacions de la persona beneficiària les establides en l'article 3 de l'Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes en matèria d'internacionalització.  
  
Quart. Finançament de les ajudes  
1. Per a l'exercici 2024, i de conformitat amb el que s'establix en la Llei 8/2023, de 27 de desembre, de pressupostos de la Generalitat per a l'exercici esmentat, les ajudes convocades es finançaran amb càrrec a la línia S0459, «Impuls a la internacionalització de pimes exportadores de la Comunitat Valenciana», del programa pressupostari 79.29.68.536.D34, capítol IV, per un import màxim de 89.622.864 euros, procedents de fons propis de la Generalitat.  
2. Es podrà fixar una quantia addicional que per a aplicar-la en la concessió de subvencions no requerirà una nova convocatòria, tal com disposa l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. Aquesta ampliació de crèdit podrà assolir, com a màxim, el 20 % dels crèdits inicials. L'efectivitat de la quantia addicional queda condicionada a la declaració de disponibilitat de crèdit i, si és el cas, amb l'aprovació prèvia de la modificació pressupostària que siga procedent, en un moment anterior a la resolució de la concessió de subvenció.  
  
Quint. Accions susceptibles de suport i gastos subvencionables  
Tindran la consideració d'accions susceptibles de suport les establides en els apartats següents i realitzades entre l'1 de juny de 2023 i el 31 de maig de 2024; s'atendran en tot cas les particularitats assenyalades en cada una d'aquests i sempre que queden degudament descrites i justificades en la memòria aportada.  
1. Participació en certàmens firals internacionals:  
1.1. Participació, de manera agrupada o individual, en els certàmens firals internacionals celebrats en l'Estat espanyol i reconeguts amb aquest caràcter per la Secretaria d'Estat de Comerç del Ministeri d'Indústria, Comerç i Turisme.  
1.2. Participació, de manera agrupada o individual, en fires internacionals que se celebren fora de l'Estat espanyol.  
En els dos casos, tindran la consideració de gastos subvencionables els facturats directament per la fira relatius a contractació de l'espai (metres quadrats), quotes d'inscripció o registre, subministraments (electricitat), paquet de màrqueting digital obligatori, així com enviament de mostres per empreses especialitzades als certàmens firals internacionals i serveis professionals de disseny de l'estand.  
Es consideraran susceptibles de suport els certàmens que, iniciats abans o el 31 de maig de 2024, finalitzen abans de la fi del termini de presentació de sol·licituds establit en el resolc nové, sempre que aquests gastos hagen sigut pagats en aquesta data.  
En el cas de fires en format virtual, es consideraran gastos subvencionables les tarifes abonades per aquesta participació virtual.  
2. Gastos d'allotjament, desplaçament i els derivats de la realització de proves PCR o d'altres proves diagnòstiques de COVID-19 obligatòries per a l'assistència a fires, sales d'exposicions, congressos o similars, així com missions comercials organitzades per organismes públics, entitats publico privades o associacions empresarials, sempre que tinguen caràcter internacional, realitzades per persones amb relació laboral amb l'empresa, i que s'incloguen en el pla de promoció internacional detallat en la memòria.  
Es consideraran susceptibles de suport els gastos d'allotjament i desplaçament iniciats abans o el 31 de maig de 2024 i que finalitzen abans de la fi del termini de presentació de sol·licituds establit en el resolc nové, sempre que aquests gastos hagen sigut abonats en aquesta data.  
3. Gastos relacionats directament amb les següents accions de màrqueting per a l'execució del pla de promoció internacional detallat en la memòria, i amb un import màxim de 30.000 euros:  
3.1. Publicitat en mitjans estrangers.  
3.2. Publicitat o inscripció en portals o directoris en línia i mercats electrònics internacionals.  
Es consideraran gastos subvencionables:  
- CPC (cost per clic) de la publicitat SEM internacional (Google AdWords, Yandex Direct, Baidu, Bing, etc.).  
- CPC (cost per clic) de la publicitat en xarxes socials i portals internacionals: Facebook Ads, Linkedin Ads, Twitter Ads, YouTube, Instagram, Tiktok, Pinterest Ads, Amazon o cost CPC o CPM de rich mitjana (bàners, etc.) en portals internacionals.  
- Subscripcions a directoris internacionals.  
- Campanyes web relacionades amb la gestió de continguts publicitaris en diferents idiomes per a eixos mercats destinats a xarxes socials o mitjans de comunicació en línia, campanyes de màrqueting per correu electrònic (MailChimp, Acumbamail…), optimització SEO per a altres països, i creació i gestió de perfils socials per a altres mercats.  
4. Serveis relacionats amb el procés de registre de marca i vigilància o altres serveis de propietat industrial fora d'Espanya, amb excepció de les taxes.  
5. Serveis relacionats amb el procés de certificació, homologació i registre necessaris per a la comercialització internacional dels productes.  
6. Adaptació de la pàgina web i del material promocional, tant en format físic com digital, al mercat internacional, amb un import màxim de 30.000 euros.  
7. Gastos per nova contractació de personal qualificat, contractat per a executar el pla de promoció internacional de l'empresa.  
Es considerarà com a gasto subvencionable el salari brut d'aquest personal que siga contractat entre l'1 de juny de 2023 i el 31 de maig de 2024, sempre que el salari brut anual per persona siga d'un mínim de 25.000 euros (total reportat), es realitze a jornada completa i la duració mínima efectiva del contracte siga de 12 mesos.  
Els grups de cotització d'aquest personal seran de l'1 al 3 i 5.  
Les empreses que van ser beneficiàries de subvenció per aquest concepte en la convocatòria de l'exercici 2023 podran sol·licitar el gasto per aquest contracte pel període restant fins a completar els 12 mesos.  
Únicament seran subvencionables els gastos indicats en aquest apartat si l'empresa realitza accions de promoció en mercats exteriors que puga justificar.  
Aquest personal haurà de ser contractat per la seu de l'empresa a la Comunitat Valenciana.  
En el cas que les empreses hagen sigut beneficiàries de subvenció per aquest concepte en convocatòries anteriors i sol·liciten subvenció per noves contractacions, hauran de justificar que les persones els contractes de les quals han sigut subvencionats amb anterioritat continuen en l'empresa i, en cas que no siga així, el motiu del seu cessament.  
En el cas d'empreses associades o vinculades, la contractació d'aquest personal es considerarà subvencionat per a qualsevol empresa del grup, sense poder sol·licitar ajudes per aquest concepte per a persones el contracte de les quals ja haja sigut subvencionat en una altra empresa del grup en exercicis anteriors.  
8. Altres serveis i gastos directament relacionats amb la realització o participació en accions de promoció internacional, realitzades de manera virtual o presencial, per a captació i/o consolidació de clientela a l'estranger.  
9. Derivat del conflicte del mar Roig, gastos no corrents i imprevisibles, assumits per l'empresa valenciana, com ara gastos extres d'ocupacions i sojorn en els ports; gastos per cancel·lacions de despatx; gastos de moviment de contenidors i remoció en les terminals; altres gastos no corrents i imprevisibles similars als anteriors. Les dates d'aquests factures hauran de ser posteriors a l'1 de novembre de 2023.  
  
10. No es consideraran subvencionables:  
- Els serveis per a l'establiment i l'explotació de xarxes de distribució en l'estranger.  
- Els gastos corrents vinculats a l'activitat exportadora de l'empresa.  
- Els gastos de transport, excepte per al que s'establix en els apartats 1 i 9 d'aquest resolc.  
- Els gastos de consultoria relacionats amb la comercialització, els contractes d'agent, els serveis d'assessorament comercial o actuacions similars.  
- En general, tots els gastos que no estiguen clarament definits o que no tinguen per finalitat directa la consecució dels objectius del programa.  
  
Sext. Presentació de sol·licituds  
1. Les entitats hauran de presentar una sol·licitud única. La presentació de la documentació justificativa es realitzarà en el mateix moment de presentació de la sol·licitud.  
La presentació de sol·licituds i la documentació annexa per a l'obtenció de les ajudes regulades en la present convocatòria es realitzarà de manera telemàtica.  
Per a fer-ho, la persona que presente la sol·licitud haurà de disposar de firma electrònica reconeguda o qualificada i avançada, amb el certificat reconegut d'entitat (persones jurídiques) o amb el certificat reconegut per a la ciutadania (persona física), els dos emesos per l'Autoritat de Certificació de la Comunitat Valenciana, DNI electrònic, certificats de la Fàbrica Nacional de Moneda i Timbre, així com els certificats reconeguts inclosos en la llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria, Comerç i Turisme.  
2. En el cas d'utilitzar un certificat digital d'una persona actuant en representació d'una altra persona (física o jurídica), s'haurà d'inscriure prèviament en el Registre de representants de la Generalitat per a la realització de tràmits per via telemàtica, la informació del qual està disponible en: https://www.gva.es/va/proc17168>  
Les instruccions sobre tramitació telemàtica les trobaran en la web https://cindi.gva.es/va/tramitacion-telematica, en l'enllaç «Instruccions».  
3. L'imprés de sol·licitud i la documentació annexa que s'exigix en aquesta convocatòria s'ompliran i es firmaran amb l'aplicació dissenyada per a aquests ajudes que estarà disponible en la Guia PROP de la Generalitat, per mitjà del tràmit de sol·licitud d'ajuda dissenyat a aquest efecte: www.gva.es/va/proc16796>  
Tant la sol·licitud com la resta de documentació que cal presentar hauran de firmar-se electrònicament.  
No es tindran en consideració les sol·licituds i la documentació que no s'hagen presentat de manera telemàtica.  
  
Sèptim. Tractament de dades de caràcter personal  
1. La participació en aquesta convocatòria comporta el tractament de dades de caràcter personal de les persones sol·licitants per part de la Conselleria d'Innovació, Indústria, Comerç i Turisme, que serà la responsable del tractament.  
2. Les dades personals recollides procediran de les sol·licituds presentades per les persones sol·licitants o els seus representants.  
Les dades que es proporcionen seran tractades per la Conselleria d'Innovació, Indústria, Comerç i Turisme en l'exercici de les competències que té atribuïdes, amb l'exclusiva finalitat de gestionar la sol·licitud de subvenció presentada conforme al que establix l'activitat de tractament denominada «Subvencions o ajudes econòmiques» del Registre d'activitats de tractament d'aquesta Conselleria (accessible en la següent adreça web:  
https://cindi.gva.es/documents/898138078/437088258/RATGEN004.pdf), en la convocatòria, les bases reguladores, la Llei 38/2003, de 17 de novembre, general de subvencions, i la seua normativa de desplegament, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i, supletòriament, la Llei 39/2015, d'1 d'octubre, del procediment administratiu comú de les administracions públiques.  
3. Les persones sol·licitants tenen els drets següents:  
a) A exercir els drets d'accés, rectificació, supressió i portabilitat de les seues dades personals, limitació i oposició del seu tractament i a no ser objecte de decisions individuals automatitzades respecte de les seues dades personals registrades en aquesta conselleria, i presentar la corresponent sol·licitud davant de la seua subsecretaria, bé a través del tràmit telemàtic disponible a aquest efecte: https://www.gva.es/va/inicio/procedimientos'id\_proc=g19970 o bé presentant un escrit en el registre d'entrada d'aquesta conselleria, segons siga procedent.  
b) A reclamar davant de l'Agència Espanyola de Protecció de Dades.  
c) Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades a través de la seu electrònica accessible en la pàgina web https://www.aepd.es/.   
  
d) Delegació de Protecció de Dades.  
En tot cas, les persones sol·licitants podran contactar amb el delegat/ada de Protecció de Dades de la Generalitat Valenciana a través de les adreces següents:  
- Adreça electrònica: akn@kpk.ei   
- Adreça postal: passeig de l'Albereda, 16 - 46353 València  
Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de la Generalitat Valenciana (de manera presencial o telemàtica, segons siga procedent), de conformitat amb el que preveu el procediment següent: https://sede.gva.es/va/inicio/procedimientos'id\_proc=22563; això, sense perjuí de la possibilitat ja esmentada de reclamar davant de l'Agència Espanyola de Protecció de Dades.  
4. Més informació de protecció de dades:  
https://cindi.gva.es/documents/769355535/968917063/info\_proteccion\_datos\_CIICT\_es.pdf.  
5. Verificació de dades  
1. D'acord amb el que establix la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar les dades manifestades per les persones interessades amb la finalitat de comprovar-ne l'exactitud.  
  
  
2. La potestat de verificació inclou verificar la identitat de la persona sol·licitant o, si és el cas, de la representant legal, i consultar les dades següents, que consten en la Base de dades nacional de subvencions (BDNS): les subvencions i les ajudes que se li han concedit, incloent-hi aquelles a les quals s'aplica la regla de minimis, i que la persona sol·licitant no està inhabilitada per a percebre subvencions.  
  
Octau. Documentació que ha d'acompanyar la sol·licitud  
En cada una de les sol·licituds presentades s'haurà d'adjuntar la documentació següent necessària per a la tramitació de l'expedient:  
1. Autorització expressa a la Conselleria d'Innovació, Indústria, Comerç i Turisme, recollida en la sol·licitud general de subvencions, perquè aquesta comprove les dades d'identitat de la persona sol·licitant o, si es tracta d'una persona jurídica, del representant o de la representant, de conformitat amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això, si de la comprovació efectuada resulta alguna discordança amb les dades facilitades per la mateixa persona interessada, l'òrgan instructor estarà facultat per a aclarir-la. Si la persona sol·licitant no presta el seu consentiment, haurà d'aportar una fotocòpia del document nacional d'identitat.  
Quan es tracte d'una persona jurídica s'haurà d'aportar, a més, la documentació acreditativa i identificativa d'aquesta, que consistix en la fotocòpia de l'escriptura de constitució o dels estatuts actualitzats, els poders de representació si és procedent, i l'acreditació de la inscripció en el registre mercantil o registre corresponent, així com una fotocòpia de la targeta d'identificació fiscal.  
En el cas que la documentació ja estiguera en poder de la Direcció General d'Emprenedoria i Internacionalització, podrà aportar-se la declaració de vigència, segons el model que podrà descarregar-se en la pàgina web corresponent, sempre que no hagen transcorregut més de cinc anys des de la finalització del procediment al qual corresponga i no haja patit cap variació.  
2. Memòria de les activitats realitzades amb indicació dels resultats obtinguts. La memòria ha d'indicar l'objecte de l'empresa, així com desenvolupar de manera exhaustiva el pla de promoció internacional de l'empresa i totes les actuacions recollides en el projecte d'actuació. Així mateix, aquesta memòria haurà de recollir en suport fotogràfic la justificació material de les actuacions realitzades (fotografies dels espais llogats en certàmens firals, publicitat en mitjans estrangers, adaptació del material publicitari, adaptació de la pàgina web...). Les accions que no es descriguen i justifiquen en la memòria no seran subvencionades.  
  
3. Projecte d'actuació, establit en el tràmit telemàtic.  
4. Relació de gastos, en el document Excel establit a aquest efecte, amb el detall de totes les actuacions realitzades objecte d'aquesta subvenció i amb la indicació de cada un dels gastos produïts, amb identificació de l'entitat creditora i del document, del seu import i data d'emissió, manifestant expressament que s'ha complit l'objecte de la subvenció. No es valoraran les factures que no es troben incloses en el model normalitzat «Relació de gastos compte justificatiu» establit a aquest efecte ni les que no tinguen un reflex en el pla de promoció internacional de l'empresa presentat en la memòria. S'acceptaran els gastos realitzats per a dur a terme les accions sempre que hagen sigut pagats en la data establida com a termini màxim de justificació de gastos.  
  
4.1. Els gastos per desplaçament, allotjament i proves PCR o altres proves diagnòstiques de covid-19 que siguen requisit necessari per a viatjar hauran d'identificar la persona, el càrrec que ocupa en l'empresa i l'esdeveniment al qual assistix.  
Els gastos d'allotjament es justificaran amb les factures dels establiments hotelers en què conste la identitat de la persona allotjada, i se subvencionarà únicament l'hostalatge.  
Els gastos de desplaçament es justificaran amb les factures detallades de l'agència de viatges o bitllets d'avió, tren, autobús o un altre mitjà de transport públic en què conste la identitat de la persona que realitza el viatge.  
Els gastos derivats de la realització de les proves PCR o d'altres proves diagnòstiques de covid-19 que siguen un requisit necessari per a viatjar per les factures corresponents.  
En tot cas, s'haurà de realitzar una declaració responsable per part de l'empresa sol·licitant de les ajudes, en la relació de gastos establida a l'efecte, de la identitat de la persona que origina el gasto, el càrrec que ocupa dins de l'empresa, les dates del viatge, l'esdeveniment al qual s'assistix, la destinació, el concepte de gasto i l'import. En el cas de gastos de desplaçament originats per a enllaçar amb un altre mitjà de transport s'haurà d'indicar aquesta qüestió. Així mateix, en el cas dels gastos d'allotjament se n'haurà d'indicar el règim, i se subvencionarà exclusivament l'hostalatge. En cas que les dates del viatge no coincidisquen amb el període de l'esdeveniment haurà d'indicar-se el motiu. El certificat ha de permetre seguir la trajectòria del viatge realitzat.  
Només s'acceptaran gastos de persones vinculades laboralment amb l'empresa i relacionades amb el desenvolupament del pla de promoció internacional de l'empresa. S'haurà de presentar documentació que acredite la relació laboral de la persona que realitza el gasto.  
4.2. Per a la justificació dels gastos relacionats directament amb les accions de màrqueting per a l'execució del pla de promoció internacional:  
- Publicitat en mitjans estrangers: s'haurà d'aportar informació gràfica de les insercions, així com indicar el país i el mitjà en què s'ha realitzat la campanya.  
- Publicitat o inscripció en portals o directoris en línia i mercats electrònics internacionals: s'haurà de presentar un informe descarregat de la xarxa, web o plataforma en què queden desglossades les campanyes de promoció que es desenvolupen en destinacions internacionals; és a dir, en els mercats exteriors objectiu del pla de promoció internacional, per països i en els períodes de les factures enviades.  
No es consideraran gastos subvencionables els costos de personal propi de l'empresa per al desenvolupament de qualsevol de les accions referides al pla de màrqueting.  
4.3. En relació amb l'adaptació de la pàgina web, no s'inclouran en aquest concepte els gastos de creació o desenvolupament de la pàgina web, ni el manteniment i l'actualització de continguts d'aquesta ni els gastos relacionats amb l'allotjament de la pàgina. Les factures hauran de detallar i desglossar els treballs realitzats. En el cas de gastos reiteratius s'haurà d'aportar el contracte que done suport, les hores de treball i el preu/hora.  
No es consideraran gastos subvencionables:  
- El cost de personal propi de l'empresa per a l'adaptació dels diferents conceptes al mercat internacional.  
- Els gastos de producció audiovisual (sessions de fotos, personal necessari per a realitzar els continguts audiovisuals, models, localitzacions, transport, dietes, viatges, servei d'àpats, etc.).  
- Etiquetes, adhesius, instruccions de productes, garanties, mostraris, dossiers de presentació, tarifes, expositors i portaproductes en tots els seus vessants.  
- Targetes de visita, marxandatge i regals promocionals.  
- Embalatge.  
- Transport de mostres sense valor comercial.  
4.4. En la justificació corresponent als gastos per nova contractació de personal tècnic en comerç exterior contractat per a executar el pla de promoció internacional de l'empresa, s'haurà de presentar:  
  
- Contractes del personal, dels quals es derive clarament l'objecte d'aquests, acompanyats de:  
- Les nòmines del període imputat, així com la justificació de la transferència.  
- TC1 i TC2 o document que els substituïsca corresponent, amb detall dels gastos de seguretat social, la base de cotització, epígraf, tipus de contracte, tipus de cotització i quota resultant.  
- Model 111 (retencions i ingressos a compte de l'Impost sobre la Renda de les Persones Físiques) del període (mensual o trimestral) justificatiu de l'ingrés de la retenció realitzada.  
- Model 190 (resum anual de retencions i ingressos a compte). El model 190 s'aportarà en el termini d'un mes des de la seua presentació.  
  
A l'efecte de qualsevol aclariment, la Direcció General d'Emprenedoria i Internacionalització ha elaborat una guia de la convocatòria disponible en la seua pàgina web https://cindi.gva.es/va/web/internacionalizacion/ayudas-y-subvenciones.  
5. Justificants dels gastos realitzats: factures i altres documents de valor probatori equivalent, amb validesa en el tràfic jurídic mercantil o amb eficàcia administrativa, justificatius del gasto efectuat, expedits d'acord amb la normativa vigent.  
També es presentarà documentació acreditativa del seu pagament: rebuts, transferències o càrrecs bancaris o, si és el cas, còpia dels efectes mercantils lliurats a l'entitat proveïdora o creditora garantits per una entitat financera o companyia d'assegurances.  
Els justificants dels gastos realitzats i la documentació acreditativa del seu pagament es presentaran de manera correlativa per a cada una de les actuacions realitzades, és a dir, cada factura haurà d'anar acompanyada del seu justificant de pagament a continuació i en un sol arxiu.  
Quan el pagament s'haja realitzat en una moneda diferent de l'euro, es justificarà el canvi de moneda del dia del càrrec en compte.  
En cas que la documentació acreditativa dels gastos realitzats estiga redactada en idiomes diferents al castellà, el valencià, l'anglés o el francés, la persona beneficiària haurà d'aportar una traducció d'aquesta documentació al castellà o al valencià. L'empresa haurà de certificar la veracitat de la traducció aportada.  
6. De conformitat amb el que s'establix en l'article 31.3 de la Llei 38/2003, de 17 de novembre, general de subvencions, quan l'import del gasto subvencionable supere les quanties establides en la Llei 9/2017, de 8 de novembre, de contractes del sector públic per al contracte menor, la persona beneficiària haurà de sol·licitar, com a mínim, tres ofertes de diferents proveïdors/proveïdores, amb caràcter previ a la contracció del compromís per a l'obra, la prestació del servei o el lliurament del bé, llevat que per les seues característiques especials no hi haja en el mercat un nombre suficient d'entitats que els realitzen, presten o subministren, o llevat que el gasto s'haguera realitzat amb anterioritat a la subvenció.  
  
L'elecció entre les ofertes presentades, que hauran d'aportar-se en la justificació, o si és el cas, en la sol·licitud de subvenció, es realitzarà d'acord amb els criteris d'eficiència i economia, i haurà de justificar-se expressament en una memòria l'elecció quan no recaiga en la proposta econòmica més avantatjosa.  
7. Documentació acreditativa del compliment dels criteris funcionals o socials.  
8. Acreditació de l'import, la procedència i l'aplicació dels fons propis i d'altres subvencions i ingressos amb els quals hagen sigut finançades les actuacions. Amb aquesta finalitat, la persona beneficiària presentarà una declaració responsable detallada en el model establit a aquest efecte.  
9. Dades de domiciliació bancària que, en tot cas, han d'indicar-se en l'apartat «Dades bancàries» del formulari web de sol·licitud general de subvenció del tràmit telemàtic. Només en el cas que no s'hagen presentat aquests dades de domiciliació bancària amb anterioritat davant de la Generalitat Valenciana, o si amb posterioritat aquests dades han experimentat qualsevol variació, a més, haurà de realitzar-se el tràmit telemàtic denominat «Procediment per a tramitar les altes, modificacions i baixes de les domiciliacions bancàries (domiciliació bancària). Tràmit automatitzat». El tràmit esmentat està disponible en l'enllaç següent: https://www.gva.es/va/inicio/procedimientos'id\_proc=22501>.  
  
10. Autorització a la Conselleria d'Innovació, Indústria, Comerç i Turisme, recollida en la sol·licitud general de subvencions, perquè aquesta obtinga de manera directa per mitjà de certificats telemàtics l'acreditació del compliment d'obligacions tributàries i davant de la Seguretat Social, en els termes previstos en els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. La Direcció General d'Emprenedoria i Internacionalització es reserva el dret de requerir la persona sol·licitant si la informació obtinguda presenta alguna incidència.  
No obstant això, la persona sol·licitant podrà denegar expressament aquesta autorització; llavors, haurà d'aportar els certificats que a continuació s'esmenten i la validesa dels quals haurà d'estendre's a la data de l'atorgament de l'ajuda:  
- De l'Agència Estatal de l'Administració Tributària, el certificat que acredite que la persona sol·licitant es troba al corrent de les seues obligacions tributàries.  
- De la Tresoreria General de la Seguretat Social, el certificat acreditatiu que la persona sol·licitant es troba al corrent en el compliment de les seues obligacions amb la Seguretat Social.  
- De l'Agència Tributària Valenciana, el certificat acreditatiu que la persona sol·licitant no té deutes de naturalesa tributària amb la Generalitat.  
En aquest sentit, les certificacions expedides per les administracions tributàries i per la Seguretat Social tindran una validesa de sis mesos des de la data de la seua expedició, d'acord amb el que s'establix en l'article 23.3 del Reial decret 887/2006, pel qual s'aprova el Reglament general de subvencions.  
11. Declaració responsable de:  
- Ajudes de l'Estat obtingudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'article 3.2 del Reglament (UE) núm. 2831/2023.  
- Ajudes de minimis concedides per qualsevol projecte a la persona sol·licitant durant qualsevol període de tres anys, amb indicació de l'organisme, la convocatòria, l'exercici i l'import concedit.  
Les ajudes de minimis es consideraran concedides en el moment en què es conferisca a l'empresa el dret legal a rebre l'ajuda en virtut del règim jurídic nacional aplicable, amb independència de la data de pagament de l'ajuda de minimis a l'empresa.  
Només es podran concedir noves ajudes de minimis després d'haver comprovat que això no donarà lloc al fet que l'import total de les ajudes concedides a l'empresa beneficiària sobrepasse el límit màxim establit en el Reglament (UE) núm. 2831/2023, és a dir, 300.000 euros.  
12. Declaració responsable, per mitjà del formulari de sol·licitud general, que acredite que la persona sol·licitant no està incursa en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, i en particular, que no és deutora d'obligacions per reintegrament de subvencions.  
13. D'acord amb l'article 13.3 bis de la Llei 38/2003, de 17 de novembre, general de subvencions, per a subvencions d'import superior a 30.000 euros, les persones físiques i jurídiques, diferents de les entitats de dret públic, amb ànim de lucre subjectes a la Llei 3/2004, de 29 de desembre, per la qual s'establixen mesures de lluita contra la morositat en les operacions comercials, hauran d'acreditar complir, en els termes disposats en aquest apartat, els terminis de pagament que s'establixen en la citada Llei per a obtindre la condició de beneficiari o entitat col·laboradora. Qualsevol finançament que permeta el cobrament anticipat de l'empresa proveïdora es considerarà vàlida a l'efecte del compliment d'aquest apartat, sempre que el seu cost siga a càrrec del client i es faça sense possibilitat de recurs al proveïdor en cas d'impagament.  
  
Llevat que les bases reguladores prevegen un altre termini o moment d'acreditació, aquesta s'efectuarà en el termini de 10 dies hàbils des de la notificació de la proposta de resolució provisional als interessats per als quals es proposa la concessió de la subvenció.  
En el cas que es prescindisca del tràmit d'audiència per no figurar en el procediment ni ser tinguts en compte altres fets ni altres al·legacions i proves que les adduïdes pels interessats, l'acreditació s'efectuarà en el termini de 10 dies des de la notificació del requeriment dirigit a aquest efecte per l'òrgan instructor previ a la proposta de resolució definitiva.  
No obstant això, si la certificació d'auditor o l'informe de procediments acordats no poguera obtindre's abans de la terminació del termini establit per a la seua presentació, s'aportarà justificant d'haver sol·licitat aquest mig d'acreditació i una vegada obtingut es presentarà immediatament i, en tot cas, abans de la resolució de concessió.  
L'acreditació del nivell de compliment establit es realitzarà pels següents mitjans de prova:  
a) Les persones físiques i jurídiques que, d'acord amb la normativa comptable poden presentar compte de pèrdues i guanys abreujada, mitjançant certificació subscrita per la persona física o, en el cas de persones jurídiques, per l'òrgan d'administració o equivalent, amb poder de representació suficient, en la qual afirmen aconseguir el nivell de compliment dels terminis de pagament previstos en la citada Llei 3/2004, de 29 de desembre. Podran també acreditar aquesta circumstància per algun dels mitjans de prova previstos en la lletra b) següent i amb subjecció a la seua regulació.  
b) Les persones jurídiques que, d'acord amb la normativa comptable no poden presentar compte de pèrdues i guanys abreujada, mitjançant:  
  
1r Certificació emesa per auditor inscrit en el Registre Oficial d'Auditors de Comptes que continga una transcripció desglossada de la informació en matèria de pagaments descrita en la memòria dels últims comptes anuals auditades, quan d'elles es desprenga que s'aconseguix el nivell de compliment dels terminis de pagament establits en la Llei 3/2004, de 29 de desembre, determinat en aquest apartat, sobre la base de la informació requerida per la disposició addicional tercera de la Llei 15/2010, de 5 de juliol, de modificació de la Llei 3/2004, de 29 de desembre. Aquesta certificació serà vàlida fins que resulten auditades els comptes anuals de l'exercici següent.  
2n En el cas que no siga possible emetre el certificat al qual es referix el número anterior, «Informe de Procediments Acordats», elaborat per un auditor inscrit en el Registre Oficial d'Auditors de Comptes, que, sobre la base de la revisió d'una mostra representativa de les factures pendents de pagament a proveïdors de la societat a una data de referència, concloga sense la detecció d'excepcions al compliment dels terminis de pagament de la Llei 3/2004, de 29 de desembre, o en el cas que es detectaren, aquests no impedisquen aconseguir el nivell de compliment requerit en l'últim paràgraf d'aquest apartat.  
A l'efecte d'aquesta llei, s'entendrà complit el requisit exigit en aquest apartat quan el nivell de compliment dels terminis de pagament previstos en la Llei 3/2004, de 29 de desembre, siga igual o superior al percentatge previst en la disposició final sexta, lletra d), apartat segon, de la Llei 18/2022, de 28 de setembre, de creació i creixement d'empreses.  
14. Declaració responsable, per mitjà del model normalitzat establit a aquest efecte de:  
- Compliment de la normativa sobre integració laboral de persones amb discapacitat o, si és el cas, d'estar-ne exempt;  
- recursos humans disponibles per a l'execució del pla de promoció internacional;  
- volum de facturació i d'exportació de l'empresa en l'exercici 2023;  
- compliment dels criteris funcionals o d'interés social, si és el cas;  
  
- en el cas d'empreses vinculades, no haver sol·licitat en aquesta convocatòria per part d'altra de les empreses del grup ajudes per a productes (béns i/o serveis) amb el mateix nom comercial.  
15. Declaració responsable, per mitjà del model normalitzat establit, sobre el compliment dels requisits relatius a la condició de pime.  
  
16. Documentació acreditativa de les circumstàncies arreplegades en el resolc onzé, apartat d, «Cooperació empresarial entre empreses valencianes en projectes d'internacionalització de forma agrupada».  
17. La Direcció General d'Emprenedoria i Internacionalització podrà requerir la informació addicional que en cada cas estime necessària per a acreditar el compliment de les condicions imposades en la concessió de la subvenció.  
Quan s'aprecie que hi ha defectes corregibles en la documentació justificativa presentada per la persona beneficiària, se la requerirà en els termes del resolc deu de la present resolució.  
D'acord amb l'article 69.4 de la Llei 39/2015, d'1 d'octubre, del procediment administratiu comú de les administracions públiques, la inexactitud, la falsedat o l'omissió, de caràcter essencial, de qualsevol dada o informació que s'incorpore a una declaració responsable o a una comunicació, o la no presentació davant l'administració competent de la declaració responsable, la documentació que siga, si és el cas, requerida per a acreditar el compliment del que s'ha declarat, o la comunicació, determinaran la impossibilitat de continuar l'exercici del dret o l'activitat afectada des del moment en què es tinga constància d'aquests fets, sense perjuí de les responsabilitats penals, civils o administratives corresponents.  
Així mateix, la resolució de l'Administració pública que declare aquests circumstàncies podrà determinar l'obligació de l'interessat de restituir la situació jurídica al moment previ al reconeixement o a l'exercici del dret o a l'inici de l'activitat corresponent, així com la impossibilitat d'instar un nou procediment amb el mateix objecte durant un període de temps determinat per la llei, tot això d'acord amb els termes establits en les normes sectorials d'aplicació.  
  
  
Nové. Termini de presentació de sol·licituds i justificació  
El termini de presentació de sol·licituds i la documentació justificativa serà des del 6 de maig i fins al 21 de juny de 2024, ambdós inclosos.  
  
  
Dècima. Esmena de sol·licituds  
1. Quan la sol·licitud no tinga els requisits assenyalats en la legislació bàsica de procediment administratiu comú, o no s'adjunte la documentació que d'acord amb aquesta resolució siga exigible o es considere necessària per a resoldre, es requerirà la persona interessada perquè, en el termini de 10 dies, esmene la falta o adjunte els documents preceptius, amb indicació que, si no ho fa així, es considerarà que ha desistit de la seua petició, amb resolució prèvia que haurà de ser dictada en els termes previstos en la legislació bàsica esmentada.  
La documentació requerida haurà d'aportar-se de manera telemàtica i no serà vàlida la documentació presentada en qualsevol altre format.  
  
2. Els requeriments als quals es fa referència en aquest resolc, així com qualsevol altre que poguera realitzar-se, es regiran pel que disposen els articles 53 i següents del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. Tal com disposa l'article 53 d'aquesta norma, la notificació electrònica dels actes administratius produirà efectes jurídics quan la persona interessada haja assenyalat aquest mitjà com a preferent, haja consentit expressament la seua utilització o quan aquesta via siga obligatòria per a aquesta.  
  
De conformitat amb l'article 54 del Decret 220/2014, la pràctica de la notificació electrònica es realitzarà, amb caràcter general per compareixença electrònica, de la manera següent:  
1) La persona interessada, degudament identificada, accedirà al contingut de l'actuació administrativa corresponent mitjançant la seu electrònica de la Generalitat. Prèviament, s'enviarà per correu electrònic a l'adreça que aquesta haja facilitat un avís de notificació, de caràcter informatiu, que li comunicarà que hi ha una notificació dirigida a aquesta, així com l'adreça de la pàgina web a la qual ha d'accedir per a obtindre-la.  
2) Aquest avís de notificació haurà d'especificar, a més de les dades que permeten la identificació de la notificació, de conformitat amb el que es disposa en la legislació bàsica de procediment administratiu, que transcorreguts deu dies naturals a partir de la data de la notificació, sense que tinga lloc l'accés a aquesta, equivaldrà al rebuig de la notificació als efectes previstos en la normativa legal vigent, llevat que d'ofici o a instàncies de la persona destinatària es comprove la impossibilitat tècnica o material de l'accés.  
3) La persona interessada podrà accedir a la notificació electrònica amb la seua identificació personal prèvia per qualsevol dels mitjans definits en l'article 26 del Decret 220/2014. La notificació contindrà la designació de l'òrgan administratiu o entitat que efectua la notificació, la referència al tipus de document que es notifica, el número d'expedient al qual es referix, i la data i el registre d'eixida.  
4) Si la persona interessada accepta la notificació, podrà accedir als documents objecte d'aquesta, que també tindran format per a impressió.  
  
5) Es deixarà constància en l'expedient administratiu de l'acceptació o el rebuig de la notificació electrònica, que produirà els efectes previstos en la legislació bàsica del procediment administratiu.  
  
Onzena. Criteris de valoració  
Per a l'atorgament de les subvencions es tindran en compte els criteris següents, que seran valorats individualment per a cada cas:  
  
a) Solidesa del pla de promoció internacional, fins a 25 punts, d'acord amb els criteris següents:  
- Qualitat i coherència entre l'objecte de la convocatòria i les accions que cal realitzar en el pla de promoció internacional desenvolupat en la memòria. Màxim 10 punts.  
- Foment de la paritat en els recursos humans disponibles per a l'execució del pla de promoció internacional: 15 punts. Es considerarà que hi ha una presència equilibrada de dones i hòmens quan cap dels dos sexes tinga una proporció inferior al 40 % ni superior al 60 %.  
  
b) Diversitat de les accions del pla de promoció internacional, tant en nombre com en mercats fins a 25 punts, d'acord amb els criteris següents:  
Nombre d'accions:  
- Fins a 2 accions: 10 punts  
- 3 accions: 15 punts  
- Més de 3 accions: 25 punts  
c) Característiques de l'empresa i mitjans disponibles per a dur a terme el pla de promoció internacional, amb valoració de la viabilitat i l'esforç econòmic, fins a 25 punts, d'acord amb els criteris següents:  
  
Dimensió de l'empresa, fins a 10 punts d'acord amb els criteris següents:  
- Autònoms/autònomes i microempreses: 10 punts  
- Petites empreses: 6 punts  
- Mitjanes empreses: 3 punts  
Disponibilitat de recursos humans per a una execució correcta del pla de promoció internacional, fins a 5 punts, d'acord amb els criteris següents:  
- Si disposa d'1 persona: 3 punts  
- Si disposa de 2 persones: 4 punts  
- Si disposa de 3 o més persones: 5 punts  
Grau d'internacionalització de l'empresa, fins a 10 punts, d'acord amb els criteris següents:  
- Si % exportació/facturació entre 0 i 30,99 %: 10 punts  
- Si % exportació/facturació entre 31 i 69,99 %: 6 punts  
- Si % exportació/facturació entre 70 i 100 %: 3 punts  
d) Cooperació empresarial entre empreses valencianes en projectes d'internacionalització de manera agrupada: fins a 25 punts.  
- Fins a 2 empreses: 10 punts  
- Més de 2 empreses: 25 punts  
e) Adequació de les accions susceptibles de suport als objectius i les finalitats previstos en la convocatòria: fins a 25 punts segons els criteris de valoració següents:  
- Per realitzar actuacions en un nou mercat dins o fora de la Unió Europea: 5 punts  
- Per contractar nou personal tècnic en comerç exterior per a executar el pla de promoció internacional de l'empresa: 10 punts.  
- Per realitzar actuacions en un nou mercat dins i fora de la Unió Europea: 15 punts  
- Per realitzar actuacions en més d'un nou mercat dins i fora de la Unió Europea i per realitzar actuacions relacionades amb l'adaptació de la pàgina web, incloent-hi idiomes no oficials a la Comunitat Valenciana: 25 punts  
f) Criteris funcionals o d'interés social: fins a 25 punts, segons els criteris de valoració següents:  
- f.1 Compromís d'aplicar per a la plantilla mesures concretes de corresponsabilitat i conciliació de la vida personal, laboral i familiar, que superen el que s'establix legal i convencionalment, especialment quan es tracte de persones treballadores amb discapacitat/diversitat funcional o que tinguen a la seua cura a persones amb discapacitat/diversitat funcional o en situació de dependència. Per a la seua valoració, l'empresa haurà d'especificar detalladament les mesures de conciliació previstes. 10 punts.  
- f.2 Compromís de millorar les condicions de seguretat i salut laboral respecte de les establides legalment i en el Pla de prevenció de riscos laborals. Per a la seua valoració, l'empresa haurà d'especificar detalladament les mesures previstes. 10 punts.  
- f.3 Tindre contractes formalitzats amb persones en situació o risc d'exclusió social, centres especials d'ocupació o empreses d'inserció. 10 punts  
- f.4 Tindre en la seua plantilla un % superior al mínim legal exigible de persones amb un grau de discapacitat igual o superior al 33 %: 10 punts  
- f.5 Tindre un percentatge igual o major de dones en càrrecs de direcció o executius de l'empresa o disposar d'un pla d'igualtat visat en cas que legalment no siga exigible: 10 punts  
- f.6 Empreses certificades mediambientalment: ISO 14957, EMAS, ISO 50472, o similars: 15 punts  
  
Dotzena. Criteris per a determinar l'import de la subvenció  
Les ajudes previstes en aquesta resolució podran arribar fins al 50 % del cost (IVA exclòs), de les accions sol·licitades, corresponent als gastos que s'especifiquen com a subvencionables en aquesta resolució.  
  
S'establix en 100.000,00 € el pressupost màxim elegible per a sol·licitar per cada empresa. Aquest límit operarà sobre el total d'accions sol·licitades. Sobre l'import sol·licitat es calcularà la quantia de la subvenció que cal concedir tal com s'indica a continuació, operant sempre el límit màxim del 50 % del sol·licitat.  
D'acord amb el que s'establix en l'article 12.2 de l'Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes en matèria d'internacionalització, s'establix el prorrateig entre els expedients beneficiaris per a determinar la quantia de la subvenció.  
Aquest prorrateig o repartiment proporcional del crèdit es realitzarà de la manera següent:  
- En proporció a l'esforç econòmic realitzat per l'empresa, s'assignarà un 15 % del pressupost elegible sol·licitat;  
- en proporció directa a la puntuació obtinguda per l'expedient, d'acord amb la fórmula següent:  
(crèdit disponible -15 % del total del pressupost elegible sol·licitat) x (nombre de punts expedient)  
(nombre total de punts obtingut pels expedients admesos a tràmit)  
  
Actua com a límit el percentatge màxim que cal finançar sobre el pressupost elegible adés assenyalat, així com l'import sol·licitat. Els imports que excedisquen aquests límits es repartiran entre la resta d'expedients admesos amb l'aplicació de la mateixa fórmula.  
Les entitats públiques hauran de complir amb les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública.  
Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que assolisquen com a mínim la quantitat de 5.000 euros.  
La difusió de la informació que establix aquesta clàusula s'ha de realitzar mitjançant la pàgina web de l'entitat, o bé per mitjà de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
Sense perjuí de les obligacions previstes en l'apartat anterior, totes les entitats o persones beneficiàries de subvencions hauran de donar la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
Tretzena. Resolució de la convocatòria i termini  
1. Correspon a la persona titular de la Conselleria d'Innovació, Indústria, Comerç i Turisme dictar la resolució de concessió de l'ajuda, fixar expressament la quantia i incorporar, si és el cas, les condicions, les obligacions i les determinacions accessòries a què haja de subjectar-se la persona beneficiària.  
2. El procediment de concessió de les subvencions es tramitarà en règim de concurrència competitiva, en la manera descrita en l'article 12 de les bases reguladores.  
3. El termini màxim per a resoldre i notificar la resolució procedent serà de sis mesos, comptats des de l'endemà de la finalització del termini de presentació de sol·licituds.  
Transcorregut el termini sense que s'haja dictat una resolució, s'entendrà desestimada la sol·licitud de concessió de l'ajuda, en els termes previstos en la legislació bàsica de procediment administratiu.  
  
Catorzena. Notificació de la resolució  
La resolució de concessió es notificarà a les persones interessades en els termes previstos en la legislació bàsica de procediment administratiu.  
La resolució de concessió o desestimació de les subvencions es publicarà en el Diari Oficial de la Generalitat Valenciana (DOGV) i en la pàgina web de la Conselleria d'Innovació, Indústria, Comerç i Turisme, directori Internacionalització, en l'enllaç corresponent a la resolució d'ajudes, tal com establix la legislació bàsica de procediment administratiu, així com en compliment del que s'establix en la Llei 38/2003, de 17 de novembre, general de subvencions, sobre publicitat de subvencions concedides.  
  
Quinzena. Recursos  
La resolució de concessió o desestimació posa fi a la via administrativa i contra aquesta podrà interposar-se potestativament un recurs de reposició davant de l'òrgan que va dictar l'acte, en el termini d'un mes comptat des de l'endemà de la notificació de la resolució corresponent o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació de la resolució corresponent.  
  
Setzena. Pagament de les subvencions  
El pagament de les subvencions i les ajudes es realitzarà d'acord amb el que es disposa en l'article 19 de l'Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes en matèria d'internacionalització.  
  
Dèsset. Subcontractació  
S'admetrà la subcontractació i el subarrendament en els negocis jurídics que es duguen a terme entre les entitats agrupadores a les quals es referix el resolc quint, 1, de la present resolució, amb independència de la forma jurídica que adopten i de cada membre d'aquests.  
  
Díhuit. Reintegrament i minoració de l'ajuda concedida  
Es regirà pel que s'establix en l'article 22 de l'Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes en matèria d'internacionalització.  
  
Dènou. Pla de control  
De conformitat amb les previsions establides en els articles 165.2.j i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, durant el procediment de concessió i justificació de subvencions han d'adoptar-se les mesures necessàries a fi de comprovar i verificar la realització efectiva de les activitats subvencionades, el compliment de la finalitat o les finalitats que motiven la concessió i l'acreditació adequada de la destinació donada a les quantitats atorgades.  
  
Per a verificar el compliment d'aquesta resolució per la qual es convoquen les ajudes a l'impuls a la internacionalització de pimes exportadores de la Comunitat Valenciana per a l'exercici 2024, hauran de realitzar-se els controls corresponents:  
a) El tipus de control que cal realitzar serà administratiu, basat en la documentació aportada per cada entitat juntament amb la seua sol·licitud i com a justificació de la subvenció que sol·licita. Amb aquest fi, se supervisarà tota la documentació exigida en les bases reguladores i en la resolució de la convocatòria, i es requerirà, si és procedent, l'aportació de tots els documents complementaris que resulten necessaris per a comprovar, verificar i aclarir totes les qüestions que ho exigisquen. A més, si s'estima necessari, podrà demanar-se informació addicional que permeta contextualitzar la documentació aportada i les activitats realitzades.  
b) Dins del conjunt de sol·licituds presentades en una mateixa convocatòria, es podrà seleccionar una mostra aleatòria, però bastant representativa de qualsevol document i altres elements acreditatius de la realització de les actuacions subvencionades. Addicionalment, de manera ben motivada, es podran aplicar els criteris dirigits a la realització d'un mostreig específic per a la comprovació d'aspectes tècnics, econòmics o administratius determinats, que s'estimen d'especial rellevància en el marc d'una convocatòria.  
c) El percentatge mínim de subvenció que s'ha de controlar sobre el total pagat amb càrrec a la línia pressupostària serà del 10 %.  
Les actuacions que s'efectuen en el desenvolupament d'aquest pla de control es realitzaran amb mitjans propis, personals i materials. En relació amb els mitjans personals, correspon a la Direcció General d'Emprenedoria i Internacionalització la realització de les activitats de control de les ajudes per a la comprovació material de la realització efectiva de l'activitat objecte de l'ajuda.  
En cas que dels controls realitzats es posen de manifest irregularitats significatives, la persona beneficiària de l'ajuda podrà ser exclosa.  
  
  
Vint. Política de la competència de la Unió Europea  
1. En virtut del que s'establix en l'article 6 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'assenyala que les ajudes que es concedisquen d'acord amb el que es preveu en la present resolució, ho seran en el marc del Reglament (UE) núm. 2831/2023, de la Comissió, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L de 15.12.2023).  
Les ajudes que es puguen concedir no requerixen la seua notificació a la Comissió Europea, per no reunir tots els requisits de l'apartat un de l'article 107 del TFUE, atés que les ajudes s'acullen al règim de minimis i pel seu import no suposen un falsejament de la competència que afecte els intercanvis comercials entre els estats membres.  
2. El present reglament s'aplica a les ajudes concedides a les empreses de tots els sectors, amb excepció de:  
a) les ajudes concedides a les empreses dedicades a la producció primària de productes de la pesca i de l'aqüicultura;  
b) les ajudes concedides a les empreses dedicades a la transformació i la comercialització de productes de la pesca i de l'aqüicultura, quan l'import de l'ajuda es determine en funció del preu o de la quantitat de productes adquirits o comercialitzats;  
c) les ajudes concedides a les empreses dedicades a la producció primària de productes agrícoles;  
d) les ajudes concedides a les empreses dedicades a la transformació i la comercialització de productes agrícoles, en un dels supòsits següents:  
- quan l'import de l'ajuda es determine en funció del preu o de la quantitat d'aquests productes adquirits a productors primaris o comercialitzats per les empreses interessades;  
- quan l'ajuda se supedite a la seua repercussió, total o parcial, als productors primaris;  
e) les ajudes concedides a activitats relacionades amb l'exportació a tercers països o a estats membres, en concret les ajudes directament vinculades a les quantitats exportades, a l'establiment i l'explotació d'una xarxa de distribució o a altres gastos corrents relacionades amb l'activitat exportadora;  
f) les ajudes condicionades a la utilització de productes i serveis nacionals davant de productes i serveis importats.  
3. Si una empresa opera en un dels sectors previstos en l'apartat 1, lletres a, b, c o d, i també en un o diversos dels altres sectors inclosos en l'àmbit d'aplicació del present reglament, o desenvolupa altres activitats incloses en aquest, aquest serà aplicable a les ajudes concedides en relació amb eixos sectors o activitats, a condició que l'estat membre de què es tracte garantisca per mitjans apropiats, com la separació d'activitats o la separació de comptes, que les activitats en els sectors exclosos de l'àmbit d'aplicació del present reglament no es beneficien de les ajudes de minimis concedides segons el present reglament.  
  
4. En tot cas, l'import de les ajudes esmentades no podrà suposar que l'import total de les ajudes de minimis que reba l'empresa durant qualsevol període de tres anys siga superior al límit de 300.000 euros.  
  
5. Les ajudes de minimis concedides segons el present reglament podran acumular-se amb les ajudes de minimis concedides de conformitat amb el Reglament (UE) 2023/2832, de la Comissió.  
Les ajudes de minimis concedides segons el present reglament podran acumular-se amb les ajudes de minimis concedides d'acord amb el Reglament (UE) núm. 1408/2013, de la Comissió, i el Reglament (UE), de la Comissió, núm. 717/2014, fins al límit màxim establit en l'article 3, apartat 2, del present reglament.   
Les ajudes de minimis concedides en virtut del present reglament no s'acumularan amb cap ajuda estatal en relació amb els mateixos gastos subvencionables o amb una ajuda estatal per a la mateixa mesura de finançament de risc, si aquesta acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
  
Contra la present resolució es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, d'acord amb el que s'establix en l'article 46 de la Llei 29/1998, de 13 de juliol, reguladora de la jurisdicció contenciosa administrativa o potestativament un recurs de reposició a la consellera d'Innovació, Indústria, Comerç i Turisme, en el termini d'un mes comptat des de l'endemà de publicar-se d'acord amb el que es disposa en la legislació bàsica de procediment administratiu.  
  
València, 22 d'abril de 2024.- La consellera d'Innovació, Indústria, Comerç i Turisme: Nuria Montes de Diego.